|  |
| --- |
| **Ministerul Fondurilor Europene**  **Programul Operaţional Infrastructură Mare 2014-2020**  ***Axa prioritara 8. Sisteme inteligente şi sustenabile de transport al energiei electrice şi gazelor naturale***  **Obiectivul specific 8.1: Creşterea capacităţii Sistemului Energetic Naţional pentru preluarea energiei produse din resurse regenerabile**  **Obiectivul specific 8.2: Creşterea gradului de interconectare a Sistemului Naţional de Transport a gazelor naturale cu alte state vecine**  **GHIDUL SOLICITANTULUI**    CONDIȚII SPECIFICE DE ACCESARE A FONDURILOR  **Creșterea capacității de transport**  **a energiei electrice și gazelor**  POIM/24/8; OS 8.1/ OS 8.2 Apel de proiecte pentru creșterea capacității de transport a energiei electrice și gazelor    **2019** |

[Capitolul 1. Informaţii despre Apelul de Proiecte 4](#_Toc18668381)

[1.1. Axa prioritară, prioritatea de investiţii aferentă şi Obiectivul specific 4](#_Toc18668382)

[1.2. Tipul apelului de proiecte şi perioada de depunere a propunerilor de proiecte 5](#_Toc18668383)

[1.3. Acţiunile sprijinite şi activităţi 5](#_Toc18668384)

[1.3.1 Acțiunile finanțabile conform POIM 5](#_Toc18668385)

[1.3.2 Activități finanțabile în cadrul Obiectivului Specific 8.1/8.2 6](#_Toc18668386)

[1.4. Tipuri de solicitanţi 6](#_Toc18668387)

[1.5. Grup ţintă 6](#_Toc18668388)

[1.6. Indicatori 6](#_Toc18668389)

[1.7. Alocarea stabilită pentru apelul de proiecte 8](#_Toc18668390)

[1.8. Valoarea minimă şi maximă a proiectului, rata de cofinanţare 8](#_Toc18668391)

[1.9. Ajutor de stat 9](#_Toc18668392)

[Capitolul 2. Regulile pentru acordarea finanţării 12](#_Toc18668393)

[2.1. Eligibilitatea solicitantului 12](#_Toc18668394)

[2.2. Eligibilitatea proiectului 14](#_Toc18668395)

[2.3.Eligibilitatea cheltuielilor 17](#_Toc18668396)

[Capitolul 3. completarea Cererii de Finanţare 20](#_Toc18668397)

[3.1. Înregistrarea solicitantului în sistem 20](#_Toc18668398)

[3.2. Completarea cererii de finanțare pentru proiecte de investiții noi 21](#_Toc18668399)

[3.2.1 Studiul de fezabilitate 21](#_Toc18668400)

[3.2.2 Analiza Cost Beneficiu 22](#_Toc18668401)

[3.2.3 Analiza Instituțională 22](#_Toc18668402)

[3.2.4 Evaluarea Impactului asupra Mediului (EIM) 23](#_Toc18668403)

[3.2.5 Stabilirea obiectivelor, rezultatelor şi indicatorilor proiectului 24](#_Toc18668404)

[3.2.6 Alte anexe la Cererea de finanțare 24](#_Toc18668405)

[3.3. Obiectivele proiectului 24](#_Toc18668406)

[3.4. Context și justificare 24](#_Toc18668407)

[3.5. Sustenabilitate 25](#_Toc18668408)

[3.6. Relevanță 25](#_Toc18668409)

[3.7. Complementaritate 25](#_Toc18668410)

[3.8. Aplicarea principiilor orizontale 26](#_Toc18668411)

[3.9. Specializare inteligentă 27](#_Toc18668412)

[3.10. Managementul de proiect 27](#_Toc18668413)

[3.11. Elaborarea bugetului și categoriile de cheltuieli 27](#_Toc18668414)

[Capitolul 4. Procesul de evaluare și selecție 29](#_Toc18668415)

[4.1. Descriere generală 29](#_Toc18668416)

[4.1.1. Verificarea administrativă și a eligibilității cererilor de finanțare. 29](#_Toc18668417)

[4.1.2. Evaluarea cererilor de finanţare 30](#_Toc18668418)

[4.2. Depunerea şi soluţionarea contestaţiilor 31](#_Toc18668419)

[Capitolul 5.contractarea proiectelor 32](#_Toc18668420)

[Anexe 34](#_Toc18668421)

[Anexa 1 Model de Cerere de finanţare 34](#_Toc18668422)

[Anexa 2.Fişa de control a Cererii de Finanţare și a Contractului 34](#_Toc18668423)

[Anexa 3. Grila de verificare și evaluare a cererilor de finanțare 34](#_Toc18668424)

[Anexa 4. Modele de declarații anexe la Cererea de finanțare 34](#_Toc18668425)

[Anexa 5b. Model orientativ al contractului de finanțare, pentru proiecte cu ajutor de stat 34](#_Toc18668426)

[Anexa 6. Categorii de cheltuieli indicative pentru proiectele finanțate în cadrul OS 8.1. și OS 8.2 34](#_Toc18668427)

[Anexa 7. Conformitatea cu punctul 2 din Grila analitică pentru infrastructura energetică privind monopolul natural (OS 8.1) / Conformitatea cu regulile de exceptare de la notificare a ajutorului de stat (OS 8.2) 34](#_Toc18668428)

[Anexa 8. Indicatorii de mediu 34](#_Toc18668429)

[Anexa 9. Lista de verificare politici europene/teme orizontale 34](#_Toc18668430)

**Capitolul 1. Informaţii despre Apelul de Proiecte**

Prezentul ghid a fost elaborat pentru a veni în sprijinul solicitanţilor identificați prin Programul Operațional Infrastructură Mare ca fiind eligibili pentru sectorul de transport a energiei electrice și gazelor, în cadrul Axei Prioritare 8 *Sisteme inteligente şi sustenabile de transport al energiei electrice şi gazelor naturale*, Obiectivul specific 8*.1. Creşterea capacităţii Sistemului Energetic Naţional pentru preluarea energiei produse din resurse regenerabile* și Obiectivul specific 8*.2. Creşterea gradului de interconectare a Sistemului Naţional de Transport a gazelor naturale cu alte state vecine.*

În situaţia în care pe parcursul sesiunii de proiecte intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, AM POIM va aduce completări sau modificări ale conţinutului acestuia.

**1.1.** [**Axa**](#_Toc276380153) **prioritară, prioritatea de investiţii aferentă şi Obiectivul specific**

Axa Prioritară 8 **Sisteme inteligente şi sustenabile de transport al energiei electrice şi gazelor naturale** prin Prioritatea de investiţii 7eÎmbunătățirea eficienței energetice și a securității aprovizionării prin dezvoltarea unor sisteme inteligente de distribuție, stocare și transport al energiei și prin integrarea descentralizării producției de energie din surse regenerabile și *OS 8.1. Creșterea capacității SEN de preluare în siguranță a producției de energie electrică din resurse regenerabile,* și OS 8.2. *Creșterea capacității de transport a SNT inclusiv prin dezvoltarea conexiunilor cu sisteme din țări vecine* **vizează promovarea investițiilor în creșterea capacității de transport a energiei electrice și gazelor.**

**Obiectivul specific 8.1 ”Creşterea capacităţii Sistemului Energetic Naţional pentru preluarea energiei produse din resurse regenerabile”** urmărește consolidarea rețelei electrice de transport în vederea preluării energiei suplimentare produsă din resurse regenerabile, pe fondul creșterii capacităților de producție din resurse regenerabile susținute prin sistemul certificatelor verzi și a altor programe de finanțare nerambursabilă.

**Principalul rezultat** aşteptat al acțiunii propuse în cadrul Obiectivului Specific 8.1 constă într-o:

* *Capacitate crescută a sistemului de a prelua producţia de energie din resurse regenerabile în condiții de siguranță în SEN*

Transportul energiei electrice în condiţiile producerii concentrate din surse regenerabile (în special eolian şi fotovoltaic), în regiunea de Sud şi de Sud-Est a României întâmpină dificultăţi care pot pune în pericol atât siguranţa funcţionării Sistemului Energetic Naţional, cât şi, mai ales, integrarea producţiei de energie electrică verde în consumul final de energie. În acest sens, există o serie de linii electrice care înregistrează încărcări peste puterea normată. Sunt necesare măsuri de întărire a reţelei electrice de transport, prin proiecte care să reprezinte elemente ale unui sistem eficient şi inteligent, parte a lanţului de producţie-transport-distribuţie-consum de energie electrică. Se va urmări realizarea de proiecte care să permită decongestionarea zonelor în care se realizează transportul energiei electrice produse din concentrări mari de capacităţi de valorificare a surselor regenerabile de energie, spre exemplu, fie proiecte de modernizare/realizare a unei staţii vitale pentru transportul energiei, fie realizarea unei linii de transport a energiei electrice de importanţă majoră.

**Obiectivul specific 8.2 Creşterea gradului de interconectare a Sistemului Naţional de Transport al gazelor naturale cu alte state vecine** urmărește securizarea si optimizarea transportului de gaze naturale pe conexiunile transfrontaliere, creşterea flexibilităţii echilibrării SNT în vederea eficientizării serviciilor furnizate şi creşterea eficienţei energetice a SNT şi asigurarea protecţiei mediului.

**Principalul rezultat** asteptat al acțiunii propuse în cadrul Obiectivului Specific 8.2 constă într-o:

* *Capacitate de transport a SNT crescută, inclusiv prin dezvoltarea conexiunilor cu sisteme din ţări vecine.*

Adiţional, rezultatul final al implementării Obiectivul specific 8.2 va sprijini procesul de dezvoltare a unei pieţe comune a energiei în Europa și presupune asigurarea interconectării reţelelor de gaz, ceea ce presupune investiţii în capacităţile de schimb transfrontalier şi interoperabilitatea sistemelor. De asemenea, se urmăreşte dezvoltarea si optimizarea reţelelor naţionale de transport prin adaptarea cerinţelor de debit în vederea asigurării fluxului de gaze în ambele sensuri cu ţările vecine.

## 1.2. Tipul apelului de proiecte şi perioada de depunere a propunerilor de proiecte

Apelul de proiecte lansat prin prezentul ghid este **Apel de proiecte pe bază de listă de proiecte prioritare sau pre-identificate**, cu termen limită de depunere corelat cu cadrul de performanţă al POIM şi în limita bugetului alocat.

**Dată lansare apel: 30.10.2019**

**Solicitările se vor primi în perioada: 30.10.2019 – 30.10.2021**

AM POIM poate prelungi termenul de depunere în funcţie de solicitările primite, de rata de contractare a proiectelor, deciziile de realocare a unor fonduri sau alte considerente.

Cererile de finanţare se vor depune prin aplicaţia electronică MySMIS 2014, cu toate anexele solicitate prin ghidul solicitantului.

Modalităţile de utilizare a aplicaţiei vor fi publicate la: www.fonduri-ue.ro / [www.mfe.gov.ro](http://www.mfe.gov.ro) .

Pentru etapa de pregătire a portofoliului de proiecte, cererile de finanțare vor fi depuse, într-un singur exemplar, pe CD, urmând ca transmiterea prin MySMIS 2014 să se realizeze conform indicațiilor de la Capitolul 3.

**1.3. Acţiunile sprijinite şi activităţi**

### 1.3.1 Acțiunile finanțabile conform POIM

In cadrulacestui obiectiv specific vor putea fi finanțate proiecte care au ca obiectiv implementarea **următoarelor acțiuni:**

|  |  |
| --- | --- |
| **A.** | ***Realizarea şi/sau modernizarea reţelelor electrice de transport (linii electrice aeriene şi staţii)*** |
| **B.** | ***Dezvoltarea/modernizarea Sistemului Național de Transport Gaze Naturale prin construcţia unor noi conducte si îmbunătăţirea parametrilor de funcţionare a interconectărilor cu sistemele de transport ale statelor vecine*** |

### 1.3.2 Activități finanțabile în cadrul Obiectivului Specific 8.1/8.2

**Activităţile eligibile** propuse în cadrul proiectelor aferente Obiectivului specific 8.1 și Obiectivului specific 8.2 trebuie să vizeze investiţii în:

* ***realizarea şi/sau modernizarea reţelelor electrice de transport***:
  + lucrările aferente realizării / modernizării liniilor electrice aeriene cu tensiune de linie nominala mai mare de 110 kV
  + lucrările aferente realizării / modernizării stațiilor electrice cu tensiuni de funcţionare mai mari de 110 kV
* ***dezvoltarea/modernizarea Sistemului Național de Transport Gaze Naturale:***
  + construcţia unor noi conducte de transport gaze naturale de înaltă presiune (inclusiv instalațiile, echipamentele și dotările aferente pentru vehicularea gazelor naturale)
  + construcția stațiilor de comprimare / recomprimare

*Alte activităţi / echipamente decât cele de mai sus pot fi considerate eligibile numai dacă solicitantul dovedeşte faptul că sunt absolut necesare în vederea implementării reţelelor de transport de energie electrică, în conformitate cu Obiectivul specific 8.1. și a rețelelor de transport de gaze naturale/în conformitate cu Obiectivul specific 8.2. cu respectarea reglementărilor privind ajutorul de stat.*

În cadrul fiecărui proiect de investiţii vor fi cuprinse activităţi cu caracter general:

* Managementul de proiect;
* Asistență pentru management-ul proiectelor, supervizarea lucrărilor etc;
* Informare şi publicitate (obligatoriu);
* Sprijin pentru derularea activității UIP.

**1.4. Tipuri de solicitanţi**

Solicitanții eligibili în cadrul Obiectivul specific 8.1., acțiunea A, sunt:

* **Operatorul de transport şi de sistem** pentru energie electrică, conform Legii energiei electrice şi a gazelor naturale nr. 123/2012 cu modificările şi completările ulterioare, Compania Naţionala de Transport al Energiei Electrice, TRANSELECTRICA S.A.

Solicitanții eligibili în cadrul Obiectivul specific 8.2., acțiunea B, sunt:

* **Operatorul de transport şi de sistem** pentru gaze naturale, conform Legii nr. 123/2012 cu modificările şi completările ulterioare, Societatea Națională de Transport Gaze Naturale “TRANSGAZ”- S.A.

**1.5. Grup ţintă**

Tipul investițiilor promovate în cadrul OS 8.1. și OS 8.2. nu vizează un grup țintă definit.

**1.6. Indicatori**

* Pentru *Obiectivul specific* ***8.1****.* au fost prevăzuţi următorii indicatori de program şi proiect:

| **ID** | **Indicatori obligatorii la nivel de proiect** | **Unitate de măsură** |
| --- | --- | --- |
| **2S67** | Linie electrică construită/ modernizată | km |

Proiectul va demonstra contribuția la indicatorul de rezultat:

|  |  |  |
| --- | --- | --- |
| **ID** | **Indicatorul de rezultat** | **Unitate de măsură** |
| **2S65** | Capacitatea SEN de a prelua producție de energie din RRE în condiții de siguranță | MW |
| În descrierea proiectului se vor preciza valorile indicatorului de rezultat menționat mai sus la începutul și la finalul proiectului, și contribuția la ținta indicatorului de rezultat global al programului. Ținta indicatorului de program a fost stabilită pe baza informațiilor din Planul de Dezvoltare a Planul de Dezvoltare a RET pentru perioada 2014- 2023. | | |

**Definiţiile indicatorilor şi indicaţii privind cuantificarea acestora**

**2S67** = lungimea liniei electrice de transport a energiei din zona de producere a energiei până la distribuitori. Include stațiile care asigură funcționalitatea liniilor.

**2S65** = capacitatea sistemului de transport a energiei electrice de a prelua energia produsă din resurse regenerabile în Sistemul Energetic Național în condiții de siguranță, prin intermediul rețelei de transport a energiei electrice. Operarea în condiții de siguranță a RET este asigurată atunci când sunt satisfăcute criteriul de siguranţă (N-1), criteriul de stabilitate statică şi condiţiile de stabilitate tranzitorie.

Dimensionarea RET se efectuează în condiţiile îndeplinirii criteriului (N-1), conform codului tehnic al Reţelei Electrice de Transport aprobat prin Ordinul ANRE nr. 20/27.08.2004 aplicat pentru Transelectrica (secțiunea 4.4.).

* Pentru***Obiectivul specific******8.2****.* au fost prevăzuţi următorii indicatori de program şi proiect:

| **ID** | **Indicatori obligatorii la nivel de proiect** | **Unitate de măsură** |
| --- | --- | --- |
| **2S68** | Lungimea conductei de transport de gaz operaţională construită | km |

Proiectul va demonstra contribuția la indicatorul de rezultat:

|  |  |  |
| --- | --- | --- |
| **ID** | **Indicatorul de rezultat** | **Unitate de măsură** |
| **2S66** | Capacitate de transport a Sistemului National de Transport al Gazelor Naturale în punctele de interconectare | mld. MC/an |
| În descrierea proiectului se vor preciza valorile indicatorului de rezultat menționat mai sus la începutul și la finalul proiectului, și contribuția la ținta indicatorului de rezultat global al programului. Ținta indicatorului de program a fost stabilită luând în considerare planul de dezvoltare a SNT până în 2020 și cuprinde capaciățile aferente punctelor de interconectare de la Csanadpalota, Issaccea, Mediesul Aurit, Russe, Ungheni. | | |

**Definiţiile indicatorilor şi indicaţii privind cuantificarea acestora**

**2S68** = Lungimea conductei de transport de gaz, ce include compresoare și stațiile de contorizare necesare funcționării conductei de gaz.

**2S66** = capacitatea punctelor de interconectare de a asigura transportul gazului pe parcursul unui an la nivelul sistemului național.

**Atenție!**

Pe lângă indicatorii obligatorii menționați anterior, fiecare proiect va avea și indicatori fizici, stabiliţi şi detaliați în Cererea de finanțare.

Indicatorii de mediu (Anexa 8) vor fi monitorizați în vederea raportării anuale a acestora.

**1.7. Alocarea stabilită pentru apelul de proiecte**

Bugetul alocat apelului de proiecte este împărțit pe următoarele tipuri de acțiuni, după cum urmează:

| **Acțiune** | **Alocare netă POIM \* (euro)** | **Buget limită apel\*\* (euro)** | **Buget limită contractare\*\*\* (euro)** |
| --- | --- | --- | --- |
| *A. Realizarea şi/sau modernizarea reţelelor electrice de transport* | 23.529.410 | 70.588.230 | 47.058.820 |
| *B. Dezvoltarea/modernizarea Sistemului Național de Transport Gaze Naturale (construcţia unor noi conducte)* | 6.062.548 | 18.187.644 | 12.125.096 |
| ***Total*** | 29.591.958 | 88.775.874 | 59.183.916 |

*Aceste alocări bugetare sunt indicative AM POIM putând decide limitarea sau extinderea acestor sume în funcție de evoluția globală la nivelul axei prioritare.*

*Totodată, alocările pe acțiuni pot fi modificate în funcție de solicitările primite și de necesitatea atingerii indicatorilor respectivi.*

\*\**Bugetul limită al apelului prezintă nivelul maxim până la care AM POIM primește cereri de finanțare (cca. 300% din alocarea netă la nivel de POIM). Dacă acest nivel este atins înainte de 30.10.2021, apelul va fi suspendat și reluat ulterior în funcție de sumele disponibile în urma evaluării, contractării și/sau a unor realocări.*

*\*\*\*Bugetul limită de supracontractare este indicativ (cca. 200% din alocare). Valoarea sumei supracontractate este indicativă, AM POIM putând decide limitarea sau extinderea acestor sume în funcție de evoluția globală la nivelul întregii axe prioritare. Totodată, alocările pe acțiuni pot fi modificate în funcție de solicitările primite, în corelare cu țintele indicatorilor de program.*

**1.8. Valoarea minimă şi maximă a proiectului, rata de cofinanţare**

Pentru proiectele finanţate prin *Obiectivele specifice 8.1* şi *8.2.* se asigură finanţarea integrală a cheltuielilor eligibile, astfel: 85% Fondul European de Dezvoltare Regională şi 15% buget de stat.

|  |  |
| --- | --- |
| Valoarea maximă a finanţării acordate pentru costurile totale eligibile | 100% (85% FEDR + 15% buget de stat) |
| Contribuţia eligibilă minimă a beneficiarului | 0% |
| Contribuţia comunitară (FEDR) la finanţarea acordată | 85% |
| Contribuţie publică naţională la finanţarea acordată (buget de stat) | 15% |

În conformitate cu regulile specifice proiectelor generatoare de venituri, această structură de finanţare menționată se aplică necesarului de finanţare (funding gap) calculat pe baza rezultatelor analizei cost-beneficiu, diferenţa (non-funding gap) până la incidenţa totalului de costuri eligibile urmând a fi suportată de către beneficiar. Rezultatele calculului necesarului de finanțare de regăsesc în secțiunea C.3 din Cererea de finanțare (Anexa 1).

Calculul necesarului de finanțare se va face cu respectarea regulilor privind ajutorul de stat stabilite în Art. 48 din *Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat* (în cazul proiectelor care intră sub incidența ajutorului de stat)

**1.9. Ajutor de stat**

I. Finanțarea proiectelor de investiții în rețeaua de transport a energiei electrice, acordată în cadrul Obiectivului specific 8.1 este exclusă de la aplicarea normelor privind ajutorul de stat, în cazul îndeplinirii cumulative a condițiilor menționate la punctul 2 din *Grila analitică privind infrastructura energetică[[1]](#footnote-1)* pentru ca infrastructura energetică propusă spre finanțare să fie considerată monopol natural.

II. Finanțarea proiectelor în cadrul Obiectivului specific 8.2 reprezintă *ajutor de stat ad-hoc* şi se acordă în baza prevederilor art. 48 privind **investițiile în infrastructura energetică** şi a condițiilor din *Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat*.

Ajutoarele pentru investiții destinate construirii sau modernizării infrastructurii energetice sunt compatibile cu piața internă în sensul Art. 107 alineatul (3) din Tratat și sunt exceptate de la obligația de notificare prevăzută la articolul 108 alineatul (3) din Tratat.

Ajutorul de stat acordat în cadrul acestui ghid va fi de tipul ajutor de stat individual ad-hoc (care nu intră sub incidența unei scheme de ajutor de stat). După acordarea ajutorului de stat prin semnarea contractului de finanțare, furnizorul ajutorului de stat va asigura respectarea prevederilor din Regulamentul nr. 651/2014 referitoare la publicare si informare (art. 9 alin (1) si (4)) și raportare (art. 11), prin intermediul Consiliului Concurenței.

**Condiţia ca întreprinderea să nu se afle în dificultate, *în conformitate cu art. 1, alin.4, lit.c din Regulamentul (UE) nr.651/2014***

Ajutorul acordat în cadrul Obiectivului specific 8.2 nu se acordă întreprinderilor aflate în situaţiile menţionate la articolul 2, alin 18 din Regulamentul (UE) nr.651/2014.

**Efectul stimulativ şi principiul demarării lucrărilor, *în conformitate cu Art.2, alin. 23 şi******Art. 6. alin.1 şi 3, lit.b din Regulamentul (UE) nr.651/2014***

Ajutorul de stat acordat pentru proiecte care vizează investiţii în infrastructura energetică în cadrul Obiectivului specific 8.2 va fi acordat doar în cazul în care acesta are *efect stimulativ* şi respectă principiul *demarării lucrărilor (definite în secțiunea 2.3.).*

Se va avea în vedere că activitățile proiectului nu vor fi **începute înainte de** **declararea eligibilităţii proiectului** **de către AMPOIM (data primirii adresei de îndeplinire a eligibilităţii proiectului de către beneficiar)**, cu excepția achiziției de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a oricăror studii necesare pentru pregătirea proiectului).

De asemenea, în conformitate cu art. 6, alin 3, lit. b) din Regulamentul de ajutor de stat solicitanţii vor demonstra în cadrul Cererii de finanţare că ajutoarele vor avea drept rezultat unul sau mai multe dintre următoarele:

* o creștere substanțială a domeniului de aplicare al proiectului/activității ca urmare a ajutorului; sau
* o creștere substanțială a valorii totale a cheltuielilor suportate de beneficiar pentru proiect/activitate ca urmare a ajutorului; sau
* o creștere substanțială a ritmului de finalizare a proiectului/activității în cauză.

În plus, solicitantul de ajutor de stat în cadrul Obiectivului specific 8.2 va explica în cadrul Cererii de finanţare ce **s-ar întâmpla în absența ajutorului, și anume situația în care infrastructura energetică respectivă nu s-ar realiza**, care este descrisă ca fiind scenariul contrafactual. În sprijinul scenariului contrafactual descris în Cererea de finanţare se vor prezenta documente justificative.

Acestea trebuie să furnizeze dovezi clare că ajutorul are un asemenea impact efectiv asupra deciziei privind investiția, încât produce o schimbare în comportamentul beneficiarului care antrenează sporirea de către acesta a nivelului de protecție a mediului sau îmbunătățirea funcționării pieței energiei din Uniune.

Această schimbare a comportamentului nu s-ar produce în absența ajutorului respectiv. Ajutoarele nu sprijină costurile unei activități pe care întreprinderea si le-ar fi suportat oricum și nu va compensa riscul comercial normal al unei activități economice.

În cazul în care ajutorul nu produce o schimbare în comportamentul beneficiarului prin stimularea unor activități suplimentare, acel ajutor nu are un efect stimulativ, dat fiind că nu încurajează un comportament ecologic în UE și nici nu îmbunătățește funcționarea pieței europene a energiei. Prin urmare, ajutorul nu va fi autorizat în situațiile în care se dovedește că aceleași activități ar fi desfășurate și fără ajutor.

Un scenariu contrafactual este credibil dacă este autentic și dacă se raportează la elementele valabile care au stat la baza luării deciziei la data la care beneficiarul ia o hotărâre cu privire la investiția pe care urmează să o realizeze.

**Pragul de notificare *în conformitate cu art. 4, alin. 1, lit. x din Regulamentul (UE) nr.651/2014***

În cazul în care valoarea ajutorului depășește pragul de 50 milioane euro, conform art. 4, lit. x din Regulamentul nr. 651/2014, este necesară notificarea Comisiei Europene, iar contractul de finanţare dintre AM şi solicitantul de ajutor se va încheia după autorizarea ajutorului de stat de către Comisia Europeană.

**Costuri eligibile** ***în conformitate cu art. 48, alin 4, din Regulamentul (UE) nr.651/2014***

Conform Art. 48 din Regulamentul nr. 615/2015, **costurile eligibile sunt costurile de investiții**.

**Valoarea ajutorului *în conformitate cu art. 48, alin 5, din Regulamentul (UE) nr.651/2014***

*Valoarea ajutorului de stat acordat nu poate depăşi diferenţa dintre costurile eligibile și profitul din exploatare aferent investiției. Profitul din exploatare se deduce din costurile eligibile ex-ante prin analiza financiară a proiectului.*

*Costul eligibil este deficitul de finanţare, în condiţiile în care scenariul contrafactual este considerat a fi situaţia în care infrastructura energetică respectivă nu s-ar realiza. Costurile eligibile se stabilesc, în urma analizei cost-beneficiu, prin compararea investiţiei care beneficiază de ajutor de stat cu situaţia contrafactuală în care investiţia nu s-ar realiza.*

Conform Art. 48 din Regulamentul nr. 651/2015, costurile eligibile sunt costurile de investiții în infrastructura energetică, în condițiile prevăzute de HG nr. 399/2015(a se vedea Cap. 2.3 din prezentul ghid).

Profitul din exploatare actualizat se va calcula după formula:

cid:image003.png@01D10A8D.28696F80

Unde:

* “*CFt”* este fluxul de numerar generat (ca diferenţă între veniturile din exploatare şi costurile de exploatare aferente investiției, calculate incremental ca diferență între varianta afacere ”cu proiect” și varianta afacere ”fără proiect”.
* *“k” es*te rata de actualizare.

“n” este durata de viață a investiţiei.  Exemple de venituri din exploatare: rezultate din reducerea pierderilor (cpt); rezultate ca efect al reducerii cheltuielilor de exploatare – mentenanță, alte beneficii identificate de către solicitant care pot avea impact asupra investiţiei.

|  |
| --- |
| Atenţie!   * „Profit din exploatare” (*venitul net actualizat*) înseamnă diferența dintre veniturile actualizate și valoarea actualizată a costurilor de exploatare pe durata de viață a investiției, în cazul în care această diferență este pozitivă. * Cheltuielile de exploatare includ costuri precum costurile cu personalul, materialele, serviciile contractate, comunicațiile, energia, întreținerea, chiria, administrația, dar exclud costurile de amortizare și costurile de finanțare în cazul în care acestea au fost acoperite de ajutoare pentru investiții. * Durata de viaţă a echipamentelor din investiției se va stabili conform recomandărilor Comisiei Europene și legislației în vigoare. |

**Cumulul, *în conformitate cu Art. 8, alin 3. din Regulamentul (UE) nr.651/2014***

Pentru acelaşi beneficiar şi aceleaşi cheltuieli eligibile, ajutorul acordat în cadrul obiectivului specific 8.2 trebuie să respecte regulile de cumul al ajutorului de stat.

Totodată, în conformitate cu prevederile art. 48, alin. 2 și alin. 3 din Regulamentul (UE) nr.651/2014, solicitantul va avea în vedere că ajutorul se acordă pentru infrastructură energetică în zone asistate și infrastructura energetică este supusă în integralitate reglementării tarifelor și accesului în conformitate cu legislația referitoare la piața internă a energiei.

**Atenţie!**

Aspectele precizate la capitolul 1.9.Ajutorul de stat precum și celelalte condiții referitoare la ajutorul de stat din cuprinsul ghidului solicitantului cu anexe se aplică proiectelor din cadrul OS 8.2.

**Capitolul 2. Regulile pentru acordarea finanţării**

## 2.1. Eligibilitatea solicitantului

1. Solicitantul este **operator de transport şi de sistem al energiei electrice** pentru Obiectivul specific 8.1 și **operator de transport şi de sistem al gazelor naturale** pentru Obiectivul specific 8.2.

*Se probează cumulativ, prin următoarele documente:*

* *Act constitutiv, statut şi Certificatul constatator eliberat de Oficiul Registrului Comerţului (emis cu maximum 30 zile înainte de depunerea cererii de finanţare), valabil la data depunerii documentelor însoţitoare ale Cererii de finanţare;*
* *Licența de operare eliberată de autoritatea competentă (ANRE) pentru transport energie electrică/gaze naturale valabilă pe cel puţin durata de implementare a proiectului;*
* *Contract de concesiune pentru prestarea serviciului public de transport al energiei electrice /gazelor naturale*

**Atenţie!**

Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile.

1. Solicitantul justifică necesitatea finanţării proiectului prin ajutor de stat (*efectul stimulativ*) (*doar în cazul proiectelor care intră sub incidența ajutorului de stat*)

*Se probează prin:*

* *Declaraţia și Anexa privind conformitatea cu regulile ajutorului de stat din Anexa C1.3.și CI.6 la Cererea de finanţare*
* *Anexa C4.4. Analiza instituțională la Cererea de finanţare*
* *Secţiunile C.2 și G.1.6* *din Cererea de finanţare*

1. Solicitantul justifică îndeplinirea cumulativă a condițiilor ca infrastructura energetică propusă prin proiect să fie monopol natural (*în cazul proiectelor care nu intră sub incidența ajutorului de stat*)

*Se probează prin:*

* *Anexa privind Conformitatea cu punctul 2 din Grila analitica pentru infrastructura energetică privind monopolul natural, Anexa C1.6 la Cererea de finanțare.*
* *Secțiunea C2 din Cererea de finanțare*

1. Solicitantul **nu** se încadrează într-una din situaţiile de mai jos:
2. este în incapacitate de plată, în stare de insolvenţă conform prevederilor Legii nr. 85/2014 privind procedura insolvenţei, cu modificările şi completările ulterioare, după caz;
3. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în una din situaţiile prevăzute anterior;
4. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, şi bugetului local în conformitate cu prevederile legale în vigoare în România;
5. *Solicitantul/reprezentantul legal al Solicitantului* a suferit condamnări definitive datorate unei conduite prefesionale îndreptată împotriva legii, decizie formulată de o autoritate de judecată ce are forţă de res judicata;
6. *Solicitantul/reprezentantul legal al Solicitantului* a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
7. face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, prin care un ajutor de stat a fost declarat ilegal şi incompatibil cu piaţa internă;(*doar în cazul proiectelor care intră sub incidența ajutorului de stat)*
8. este o întreprindere în dificultate, în conformitate cu prevederile art. 2, punctul 18 din Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat. *(doar în cazul proiectelor care intră sub incidența ajutorului de stat*)

*Se probează prin:*

* *Declaraţia de eligibilitate a solicitantului (Anexa C1.1* *la Cererea de finanţare)*
* *Declaraţia privind conformitatea cu ajutorul de stat (C1.3 la Cererea de finanţare);* în cazul *punctului 7 se va verifica îndeplinirea acestei condiții în baza metodologiei de calcul pentru întreprinderi în dificultate ce va fi publicată pe pagina de internet a Ministerului Fondurilor Europene, în corelare cu Anexa C4.4. la Cererea de finanţare*, (*doar în cazul proiectelor care intră sub incidența ajutorului de stat).*
* *În cazul selecţiei proiectului, la contractare se va proba îndeplinirea obligaţiilor de la lit.d) punctul 3) prin certificatul de atestare fiscală emis de ANAF şi de Direcţia de taxe şi impozite locale, aflate în termenul de valabilitate, conform formatului specific pentru solicitarea de finanţare prin fonduri europene nerambursabile; alte puncte vor fi probate prin* *Certificat de cazier fiscal al solicitantului si* *Certificat de cazier judiciar al reprezentantului legal, aflate în termenul de valabilitate.*

1. Reprezentantul legal al solicitantului, inclusiv membrii echipei/unităţii de implementare a proiectului, nu sunt subiectul unui conflict de interese, astfel cum este definit de legislaţia naţională

* *Se probează prin Declarația privind conflictul de interese, conform Anexei C1.5 la Cererea de finanțare*

1. Solicitantul demonstrează capacitate tehnică şi de implementare pentru susţinerea activităţilor proiectului

* *Probează cu personal de specialitate/ experienţa angajaţilor/structurii/* *echipei de management al proiectului (cu pregătire în domeniul tehnic, economic, juridic, etc) în implementarea unor proiecte similare în domeniu:* *CV-uri, fișe de post și alte documente similare relevante (decizii interne), descrisă în secţiunea A.4.Capacitatea organismului responsabil cu implementarea proiectului, din Cererea de finanţare.*

g) Solicitantul demonstrează capacitatea financiară pentru implementarea proiectului printr-un profit net din exploatare înregistrat în ultimul exerciţiu financiar încheiat

* *Probează cu bilanţul contabil depus şi înregistrat la organul fiscal competent, inclusiv contul de profit şi pierdere şi datele informative (auditat/semnat de cenzori dacă acest lucru este solicitat de legislaţia în vigoare) pentru ultimul exerciţiu financiar încheiat anterior anului de depunere a Cererii de finanţare (Anexa C2.7 la Cererea de finanțare), în corelare cu secţiunea A. Organismul responsabil pentru implementarea proiectului și capacitatea sa, din Cererea de finanţare.*
* *De asemenea, va prezenta documente de confirmare/alocare a contribuţiei solicitantului (de ex: Hotărârea AGA / CA / Asociatului Unic al societăţii/ privind asigurarea fluxului financiar pentru implementarea proiectului şi acoperirea contravalorii cheltuielilor altele decât cele eligibile* - *Anexa C2.8 la Cererea de finanțare (se va solicita din nou la contractare)*

## 2.2. Eligibilitatea proiectului

Proiectele depuse în cadrul Obiectivelor Specifice 8.1 şi 8.2 trebuie să respecte următoarele condiții:

1. Proiectul se încadrează în categoriile de acțiuni finanțabile menţionate în POIM, corespunzătoare Axei Prioritare 8, Obiectivul specific 8.1 și Obiectivul specific 8.2 şi definite în prezentul ghid al solicitantului, iar perioada de implementare a proiectului se încadrează în perioada de eligibilitate a cheltuielilor între 1 ianuarie 2014 și 31 decembrie 2023 (*pentru proiectele care nu intră sub incidența ajutorului de stat*)/ între data declarării eligibilităţii proiectului de către AMPOIM şi 31.12.2023 cu respectarea principiului “demararea lucrărilor” (*în cazul proiectelor care intră sub incidența ajutorului de stat*).

*Se probează prin:*

* *Secţiunile B.3.1, B4 și H din Cererea de finanţare*
* *Anexa C4.4. la Cererea de finanțare (Analiza instituțională)*
* *Declaraţia și Anexa privind conformitatea cu regulile ajutorului de stat (Anexele C1.3 și C1.6 la Cererea de finanţare)* – pentru proiectele care intră sub ajutor de stat/ *Anexa privind* *Conformitatea cu punctul 2 din Grila analitica pentru infrastructura energetică privind monopolul natural*, *după caz (Anexa C1.6 la Cererea de finanţare)-*pentru proiectele care nu intră sub ajutor de stat

1. Durata de implementare a proiectului trebuie să nu depăşească data de 31.12.2023.

* *Se probează prin secțiunea H.Calendarul implementării proiectului, din Cererea de finanţare.*

1. Obiectivele proiectului sunt în concordanţă cu acţiunea eligibilă în cadrul Obiectivului specific 8.1/8.2 şi cu activităţile eligibile prezentate la secţiunea *1.3 Activităţi eligibile* din prezentul ghid.

Obiectivele proiectului vizează investiții în infrastructura energetică, conform definiției din art.2, alin. 130, Regulamentul nr. 615/2014 (*în cazul proiectelor care intră sub incidența ajutorului de stat*)

* *Se probează prin secțiunea B.3.1, B.4 din Cererea de finanţare*
* *Anexa C4.4. la Cererea de finanțare (Analiza instituțională)*

1. Proiectul este prevăzut într-un plan de investiții şi de dezvoltare a sistemului de transport, aprobat de ANRE

* *Se probează prin planul de investiții, aprobat de ANRE prin care să se specifice modalitatea de finanțare și realizare a investiției, precum și documentele de aprobare a acestuia (Anexa C4.5. la Cererea de finanțare).*

1. Proiectul a fost aprobat de către solicitant în condițiile legislației aplicabile

* *Se probează prin actul de aprobare al SF conform legislației în vigoare (Anexa C 4.2. la Cererea de finanțare)*

1. Proiectul trebuie să fie localizat în regiunile mai puțin dezvoltate: Vest, Nord-Vest, Nord-Est, Sud- Est, Sud-Muntenia, Sud-Vest Oltenia, Centru

* *Se probează prin secțiunea B3. Descrierea proiectului din Cererea de finanțare.*

**Atenție!**

Proiectele implementate în regiunea București-Ilfov nu sunt eligibile.

g) Infrastructura energetică este supusă în integralitate reglementării tarifelor și accesului în conformitate cu legislația referitoare la piața internă a energiei (*doar în cazul proiectelor care intră sub incidența ajutorului de stat*).

*Se probează prin:*

* *Secţiunea E.1.4 la Cererea de finanţare,*
* *Declaraţia ți Anexa privind conformitatea cu regulile ajutorului de stat, Anexa C1.3* și C1.6 la Cererea de Finanțare
* *Anexa C4.4. la Cererea de finanțare (Analiza instituțională)*

h) Proiectul respectă reglementările naţionale şi comunitare privind egalitatea de şanse, dezvoltarea durabilă, achiziţiile publice (inclusiv dacă sunt incluse activităţi care au fost demarate anterior depunerii proiectului), informare şi publicitate şi ajutorul de stat

*Se probează prin:*

* *Declarația de eligibilitate a solicitantului din Anexa C1.1.*
* *Secțiunile B.3.1., C.2, H din Cererea de finanţare*
* *Anexa C4.8. Planul de informare și publicitate*

1. Proiectul pentru care se solicită finanţare nu a mai beneficiat de finanţare din fonduri publice, altele decât cele ale solicitantului, în ultimii 5 ani înainte de data depunerii cererii de finanţare, cu excepţia studiilor preliminare (studiul de prefezabilitate, analiza geo-topografică, studiu de fezabilitate, proiect tehnic, detalii de execuţie)

*Se probează prin:*

* *Declarația de eligibilitate a solicitantului din Anexa C1.1*
* Secţiunea *G.1.3 din Cererea de finanţare*

1. Bugetul proiectului respectă indicaţiile privind încadrarea în categoriile de cheltuieli, conform Anexei 6 la prezentul ghid

*Se probează prin:*

* *Secţiunile C şi G din Cererea de finanţare*
* *Anexa C4.4. la Cererea de finanțare (Analiza instituțională)*

1. Valoarea finanţării nerambursabile solicitate este calculată ca *diferența dintre costurile eligibile* și *profitul din exploatare* *aferent investiției* *(doar în cazul proiectelor cărora li se aplică regulile de ajutor de stat)*

*Se probează prin:*

* *Secţiunile C şi E din Cererea de finanţare*
* *Anexa C4.4 la Cererea de finanțare (Analiza instituțională)*

1. Valoarea finanțării nerambursabile este calculată pe baza necesarului de finanţare (funding gap) ce rezultă din analiza cost-beneficiu (*doar în cazul proiectelor care nu intră sub ajutorul de stat*)

*Se probează prin:*

* *Secţiunile C şi E din Cererea de finanţare*
* *Anexa C4.4 la Cererea de finanțare (Analiza instituțională)*

1. Imobilele necesare înființării și funcționării investiţiei sunt puse la dispoziția proiectului. În acest sens, solicitantul demonstrează că deţine sau este în procedura de a obţine **dreptul de proprietate, concesiune** sau **dreptul de superficie** cu privire la acestea, pe o perioadă de cinci ani de la data previzionată pentru efectuarea plății finale în cadrul proiectului, cu excepţia terenurilor necesare înfiinţării şi funcţionării investiţiei constând în conducte şi instalaţii, echipamente şi dotări aferente acestora.

*l1.Criteriu privind cerinţe generale*

Pentru imobilele supuse investiţiei, pentru care este necesar dreptul de proprietate/concesiune/superficie, solicitantul **va face dovada deţinerii** acestui drept sau **dovada inițierii procesului de dobândire a acestui drept,** astfel:

La momentul depunerii cererii de finanţare, solicitantul va proba printr-o:

* *Declaraţie de eligibilitate a solicitantului că imobilele*:
* Sunt disponibile pentru investiții / Au fost inițiate demersurile pentru obținerea dreptului de proprietate/concesiune/superficie (inițiere HG de expropriere / precontract de vânzare - cumpărare);
* Sunt libere de orice sarcini / vor fi libere de orice sarcini la momentul contractării, în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;
* Nu fac obiectul unor litigii în curs de soluţionare la instanţele judecătoreşti cu privire la situaţia juridică (doar când terenul se află deja în proprietate);
* Nu fac obiectul revendicărilor potrivit unor legi speciale în materie sau dreptului comun (doar când terenul se află deja în proprietate);.

La semnarea contractului de finanţare (în cazul aprobării proiectului pentru finanţare), solicitantul va face dovada deţinerii dreptului de proprietate/concesiune/superficie pentru imobilele supuse investiţiei:

* *Prin oricare dintre actele admise de lege* *privind* *dreptul de proprietate/concesiune/ superficie valabile cel puţin încă 5 ani la data previzionată a ultimei plăţi în cadrul proiectului.*
* *Extras de carte funciară care să probeze că terenurile/clădirile sunt libere de orice sarcini.*
* *Contractul de concesiune trebuie să se afle în perioada de valabilitate la momentul încheierii contractului de finanțare.*

*l2.Criteriu privind cerinţe specifice pentru imobilele supuse exproprierii:*

Pentru imobilele supuse investiției pentru care este necesară exproprierea acestora în baza prevederilor Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, solicitantul va proba:

La momentul depunerii cererii de finanţare că este în curs de **a obține dreptul de proprietate**,astfel:

* *La data depunerii cererii de finanțare se va face dovada demarării procedurii pentru exproprierea imobilelor afectate de investiție, prin proiectul de Hotărâre de Guvern de declanşare a operaţiunilor de expropriere, inițiat de Ministerul Economiei, conform prevederilor Legii 255/2010.*

La semnarea contractului de finanţare (în cazul aprobării proiectului pentru finanţare), se va proba că **deţine dreptul de proprietate**, astfel:

* *Solicitantul va prezenta Hotărârea de Guvern, publicată în Monitorul Oficial de aprobare a indicatorilor tehnico-economici, în corelare cu secţiunile A4 şi H2 din Cererea de finanţare;*

*l3.Criteriu privind cerinţe specifice pentru conducte instalaţiile, echipamentele şi dotările aferente acestora și* *alte investiții unde dreptul de proprietate nu este obligatoriu:*

La depunerea cererii de finanţare se va proba prin:

* *Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în  care să fie evidențiate numerele cadastrale, parcela, tarlaua sau numărul topografic, după caz.*

*Pentru terenurile necesare realizării investiției, solicitantul demonstrează că este titularul sau este în procedură de a deveni titularul unui drept asupra construcţiei şi/sau terenului care conferă titularului dreptul de a obţine, potrivit legii, din partea autorităţii competente, autorizaţia de construire/desfiinţare asupra acestora, inclusiv în temeiul prevederilor unei legi speciale, valabil 5 ani de la data previzionată a ultimei plăţi în cadrul proiectului.*

*Drepturile asupra construcţiei şi/sau terenului care conferă titularului dreptul de a obţine, potrivit legii, din partea autorităţii competente, autorizaţia de construire/desfiinţare se vor proba prin oricare dintre înscrisurile admise de lege.*

|  |
| --- |
| **Atenţie!**  Toate informaţiile prezentate în declaraţiile pe propria răspundere ataşate la Cererea de finanţare care nu sunt susţinute prin documente probatorii la momentul cererii sau contractului de finanțare, vor face obiectul monitorizării ulterioare. |

## 2.3.Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020.
* Regulamentul (UE) nr. 1303/2013 prevede la art. 65, 66, 67, 68, 69 condiţiile generale pe care trebuie să le îndeplinească cheltuielile efectuate de către beneficiari pentru a fi eligibile pentru finanţare din contribuţia din fondurile europene.
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006.
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.
* Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
* Legislaţia naţională şi europeană în vigoare la data semnării contractului de finanțare.
* Instrucțiunile AM/OI, pentru contractele de finanțare semnate după data (publicării) acestora.

Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform HG 399/2015

* 1. să fie angajată de către beneficiar şi plătită de acesta în condiţiile legii între 1 ianuarie 2014 și 31 decembrie 2023 / data declarării eligibilităţii proiectului de către AMPOIM şi 31 decembrie 2023 (în cazul proiectelor care intră sub incidența ajutorului de stat);
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
  3. să fie în conformitate cu prevederile programului;
  4. să fie în conformitate cu contractul/decizia/ordinul de finanţare, încheiat între autoritatea de management sau organismul intermediar şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

În plus, o cheltuială este eligibilă dacă:

* activitățile proiectului prezent pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice, altele decât fondurile proprii ale beneficiarului;

Cheltuielile identificate de beneficiar vor fi încadrate pe categoriile de cheltuieli din Anexa 6.

|  |
| --- |
| **Atenţie!**   * În cazul proiectelor care intră sub incidența ajutorului de stat, solicitanții vor avea în vedere justificarea efectului stimulativ al finanţării solicitate şi respectarea principiului privind *demararea lucrărilor* în cazul proiectului propus spre finanțare, conform căruia activitățile proiectului nu vor fi **începute înainte de** **declararea eligibilităţii proiectului** **de către AMPOIM (data primirii adresei de îndeplinire a eligibilităţii proiectului de către beneficiar)**, cu excepția achiziției de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a oricăror studii necesare pentru pregătirea proiectului), care nu sunt considerate drept începere a lucrărilor. Solicitantul va completa în acest sens Declarația privind conformitatea cu regulile ajutorului de stat (Anexa C1.3) şi Anexa C4.4. * Conform *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat* „demararea lucrărilor” înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată; * Toate cheltuielile aferente activităţilor de pregătire a proiectelor implementate înainte de declararea eligibilităţii proiectului de către AMPOIM, care conform definiţiei de mai sus nu sunt considerate drept demararea lucrărilor (achiziția de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate și a oricăror studii necesare pentru pregătirea proiectului) nu sunt eligibile a fi decontate în cadrul Obiectivului specific 8.1/8.2 întrucât nu justifică efectul stimulativ al acestora.   *A se vedea secţiunea 1.9 privind ajutorul de stat.*   * Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului- Anexa C1.1 la Cererea de finanţare). |
|  |

În cadrul proiectelor cărora nu li se aplică normele privind ajutorul de stat nu sunt eligibile pentru a fi decontate următoarele tipuri de cheltuieli din Anexa 6 la prezentul ghid (în conformitate cu prevederile Art. 13, lit. h din HG nr. 399/2015):

1. Cheltuieli aferente contribuției în natură

2. Cheltuieli cu amortizarea

3. Cheltuieli cu achiziția imobilelor deja construite

4. Cheltuieli de leasing

5. Cheltuieli cu închirierea, altele decât cele prevăzute la cheltuielile generale de administrați6. Cheltuieli pentru achiziția de echipamente second-hand

* + 1. Cheltuieli cu amenzi, penalități, cheltuieli de judecată și de arbitraj

8. Cheltuieli generale de administrație

În cadrul proiectelor cărora li se aplică normele privind ajutorul de stat nu sunt eligibile pentru a fi decontate următoarele tipuri de cheltuieli din Anexa 6 la prezentul ghid (în conformitate cu prevederile Art. 13, lit. h din HG nr. 399/2015) și cu prevederile Art. 48 din Regulamentul nr.651/2014:

1. Cheltuieli aferente contribuției în natură
2. Cheltuieli cu amortizarea
3. Cheltuieli cu achiziția imobilelor deja construite
4. Cheltuieli de leasing
5. Cheltuieli cu închirierea, altele decât cele prevăzute la cheltuielile generale de administrație
6. Cheltuieli cu achiziția de mijloace de transport pentru unitatea de implementare a proiectului
7. Cheltuieli pentru achiziția de echipamente second-hand
8. Cheltuieli cu amenzi, penalități, cheltuieli de judecată și de arbitraj
9. Cheltuieli generale de administrație
10. Cheltuieli cu auditul achiziționat de beneficiar pentru proiect
11. Cheltuieli pentru consultant în elaborare studii de piață/evaluare
12. Cheltuieli aferente managementului de proiect
13. Cheltuieli de informare, comunicare și publicitate
14. Cheltuielile cu studiile de teren
15. Cheltuieli pentru organizarea procedurilor de achiziţie
16. Cheltuieli pentru obținere avize, acorduri, autorizații (realizate înainte de demararea lucrărilor)
17. Cheltuieli pentru proiectare și inginerie (realizate înainte de demararea lucrărilor)
18. Cheltuieli pentru achiziția terenului, cu sau fără construcții (realizate înainte de demararea lucrărilor)
19. Cheltuieli pentru comisioane, cote, taxe, costul creditului, acorduri, autorizații (realizate înainte de demararea lucrărilor)

Capitolul 3. completarea Cererii de Finanţare

Pentru a propune un proiect în vederea finanţării, solicitantul trebuie să completeze o **Cerere de finanţare**. Elaborarea Cererii de Finanțare se va face conform modelului din Anexa nr.1. Aceasta se va transmite prin sistemul informatic MySMIS 2014, împreună cu toate anexele solicitate. În cazul în care MySMIS 2014 nu este disponibil, se vor urma indicațiile ce vor fi postate pe site-ul [www.fonduri-ue.ro](http://www.fonduri-ue.ro) / [www.mfe.gov.ro](http://www.mfe.gov.ro) .

Proiectele pre-identificate din cadrul Obiectivelor specifice 8.1 şi 8.2 vor fi sprijinite de către AM POIM și JASPERS în procesul de pregătire, până când ating pragul de maturitate minim acceptabil pentru a fi promovate spre finanţare. Procesul de pregătire este un proces iterativ, care se finalizează prin acordul factorilor implicați asupra gradului de maturitate a proiectului. În cazul în care beneficiarii nu răspund la timp solicitărilor de clarificare transmise de AM/JASPERS, AM POIM își rezervă dreptul de a diminua finanțarea solicitată sau chiar să elimine proiectul din lista propusă spre finanțare.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

***Înainte de completarea Cererii de finanţare, vă rugăm să citiţi cu atenţie instrucţiunile cuprinse în acest capitol.***

**În vederea completării Cererii de finanțare trebuie avută în vedere anexarea tuturor documentelor menționate în Anexa 2 la prezentul ghid.**

***Important!***

Solicitantul are obligaţia să verifice ataşarea tuturor anexelor obligatorii la Cererea de finanţare. În cazul în care se constată, la nivelul evaluării relevanţei, maturităţii și sustenabilităţii, existenţa unor activităţi pentru care solicitantul nu a ataşat anexele obligatorii specifice, proiectul va fi respins pentru nerespectarea condiţiilor din prezentul ghid.

De asemenea, anexele care sunt incomplete, ilizibile sau care nu sunt semnate şi datate, vor conduce la respingerea Cererii de finanţare. Pentru a se asigura că formularul Cererii de finanţare respectă criteriile administrative de conformare formală şi este însoţit de toate anexele cerute, solicitantul este rugat să completeze Fişa de control a Cererii de finanţare, **Anexa 2** la prezentul ghid.

## 3.1. Înregistrarea solicitantului în sistem

Înainte de demararea completării conținutului cererii de finanțare, solicitanții au obligația înregistrării în sistem, conform indicațiilor furnizate pe site-ul [www.fonduri-ue.ro](http://www.fonduri-ue.ro) / [www.mfe.gov.ro](http://www.mfe.gov.ro).

Odată cu înregistrarea solicitantului, este necesară completarea tuturor câmpurilor, întrucât informațiile din această secțiunea sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip – se va selecta dintr-un nomenclator, caracterul de IMM, cod fiscal, cod CAEN principal – dacă o entitate nu are cod CAEN, îl va selecta pe cel mai apropiat de domeniul de activitate, nr. de înregistrare și registrul unde este înregistrată entitatea, data înființării, înregistrare în scop de TVA, entitate de drept publica sau nu)
* Reprezentant legal (funcție, nume, prenume, data nașterii, CNP, date de contact)
* Sediul social
* Date financiare:
  + conturi bancare
  + exerciții financiare (moneda, dată începere, dată de încheiere, număr mediu de salariați, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)

*Notă: completarea acestor informații este necesară pentru a stabili eligibilitate solicitantului; este necesară citirea cu atenție a ghidului solicitantului pentru cerințele legate de exercițiile financiare (pentru anumite apeluri este suficientă completarea informației pentru un singur exercițiu financiar, pentru altele sunt necesare trei exerciții financiare).*

* Finanțări:
  + Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare
  + Asistență solicitată, unde se completează cu informații privind proiectele depuse pentru obținerea de finanțare pe alte programe

*Notă: informațiile nu trebuie să se limiteze la programele / proiectele finanțate din fonduri europene structurale și de investiții, ci la toate tipurile de finanțări*

* Descrierea grupului.

*Notă: această informație este necesară pentru a verifica întreprinderile legate și caracterul acestora în funcție de acționariat (a se vedea ghidul ”Noua definiţie a IMM-urilor - Ghidul utilizatorului şi model de declaraţie”). Chiar dacă în cadrul unui anumit obiectiv specific informația nu este relevantă, este posibil ca solicitantul să solicite finanțări pe alte domenii / programe operaționale unde această informație este esențială pentru stabilirea eligibilității*

## 3.2. Completarea cererii de finanțare pentru proiecte de investiții noi

Pentru evaluarea cererii de finanțare, aceasta se va completa conform indicațiilor de mai jos și vor fi anexate documentele menționate mai jos:

### 3.2.1 Studiul de fezabilitate

Studiul de fezabilitate se va elabora conform prevederilor *HG 907/2016 privind etapele de elaborare şi conţinutul-cadru al documentaţiilor tehnicoeconomice aferente obiectivelor/proiectelor de investiţii finanţate din fonduri publice* în corelare cu prevederile din modelul cererii de finanțare (conținând analiza cererii, analiza de opțiuni, impactul schimbărilor climatice și reziliența la alte riscuri) și va avea la bază necesitatea dezvoltării proiectului conform Planului de dezvoltarea a RET / Planului de dezvoltare a SNT (după caz) şi caracteristicilor tehnice, în vederea asigurării alegerii celor mai eficiente soluții din punct de vedere al costurilor.

Toate opțiunile posibile și realiste trebuie analizate și comparate din perspectiva costurilor de investiții și de operare (la valoarea actualizată netă).

### 3.2.2 Analiza Cost Beneficiu

Analiza Cost Beneficiu (ACB) trebuie să fie elaborată în conformitate cu cerinţele Ghidului privind Analiza Cost Beneficiu general al Comisiei Europene.

Componentele analizei Cost-Beneficiu sunt:

1. Analiza financiară
2. Analiza economică
3. Evaluarea riscului și analiza de senzitivitate

Calculul valorii de finanţare nerambursabile se va face cu respectarea prevederilor Articolul 48 din Regulamentul nr. 651/2014 si a Cap. 1.9 din prezentul ghid (*în cazul în care finanțarea este ajutor de stat)*.

În cazul proiectelor care nu intră sub incidența ajutorului de stat calculul finanțării se va face cu respectarea prevederilor art. 61 din Regulamentul (UE) nr. 1303/2013.

**Pentru elaborarea Analizei Cost Beneficiu recomandăm consultarea următoarelor documente:**

1. Regulamentul de punere in aplicare a (UE) 2015/207 al Comisiei din 20.01.2015 de stabilire a normelor detaliate de punere în aplicare a Regulamentului (UE) nr. 1303/2013 al Parlamentului European și al Consiliului în ceea ce privește modelele pentru raportul de progres, transmiterea informațiilor privind un proiect major, planul de acțiune comun, rapoartele de implementare pentru obiectivul privind investițiile pentru creștere economică și locuri de muncă, declarația de gestiune, strategia de audit, opinia de audit și raportul anual de control și în ceea ce privește metodologia de realizare a analizei cost-beneficiu și, în temeiul Regulamentului (UE) nr. 1299/2013 al Parlamentului European și al Consiliului, în ceea ce privește modelul pentru rapoartele de implementare pentru obiectivul de cooperare teritorială europeană
2. Manualul CE privind ACB (“Guide to Cost-benefit Analysis of Investment Projects - Economic appraisal tool for Cohesion Policy 2014-2020”) (<http://ec.europa.eu/regional_policy/sources/docgener/studies/pdf/cba_guide.pdf>)
3. Secțiunea III (Metoda de calculare a venitului net actualizat al operațiunilor generatoare de venituri nete) din Regulamentul delegat (UE) nr. 480/2014 al Comisiei

### 3.2.3 Analiza Instituțională

Scopul elaborării analizei instituţionale este de a asigura existenţa unui cadru instituţional solid pentru o implementare adecvată a proiectelor şi o bună exploatare a infrastructurii energetice realizate din fonduri nerambursabile.

Analiza Instituţionalătrebuie să furnizeze date privind:

* Toate acordurile relevante cu părți terțe pentru implementarea proiectului și exploatarea cu succes a facilităților care au fost planificate;
* Analiza situaţiei actuale, constând din, dar fără a se limita la, structura instituţională a serviciilor de transport si sistem energie/gaze naturale, analiza competenţelor manageriale şi operaţionale, descrierea formei de proprietate asupra activelor (regimul juridic- proprietate publică sau privată) şi a condiţiilor în care acestea sunt exploatate, a stării serviciilor de transport energie/gaze naturale, conceptelor de operare şi întreţinere, aranjamentelor şi obligaţiilor contractuale, a mecanismelor de stabilire a tarifelor, analiza financiară a situaţiilor contabile, evaluarea capacităţii resurselor umane;
* Analiza respectării regulilor de ajutor de stat/îndeplinirii condițiilor privind monopolul natural (după caz) și detalierea aspectelor din Anexa 7 la Ghidul Solicitantului
* Analiza Planului de acţiune existent pentru dezvoltarea instituţională; analiza schimbărilor necesare pentru a asigura cerinţele minime din punct de vedere al conducerii instituţiei şi viabilităţii financiare;
* Analiza problemelor nerezolvate, care ar putea împiedica pregătirea, evaluarea şi aprobarea cererilor de proiecte finanţate din fonduri UE;
* Identificarea necesităţii de reformare viitoare, de dezvoltare a capacităţii, propunerea conceptelor de administrare viitoare a sistemului (organizare, necesar de forţă de muncă, de echipamente, de exploatare şi întreţinere etc.);
* Evaluarea conformării cadrului instituţional cu cerinţele UE în domeniu şi a gradului de funcţionalitate a acestuia în faza de implementare a proiectului.

### 3.2.4 Evaluarea Impactului asupra Mediului (EIM)

Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

Autorităţile competente pentru protecţia mediului (ACPM) vor asigura totodată consultarea publicului interesat pe parcursul dezbaterii publice.

1. *pentru Cererea de finanţare*

* Calendarul privind derularea procedurii EIM elaborat de către autoritatea competentă pentru protecţia mediului;
* Rezumatul fără caracter tehnic (dacă procedura EIM se finalizează cu Acord de Mediu);
* Raportul EIA;
* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul);
* Declaraţia pentru siturile Natura 2000/Studiu de evaluare adecvată (după caz);

1. *pentru Volumul EIM*

* Copii ale documentelor menţionate în calendarul aferent procedurii EIM (inclusiv toate anunţurile), cum ar fi:
* Notificarea privind solicitarea Acordului de Mediu;
* Anunţurile privind solicitarea Acordului de Mediu;
* Decizia evaluării iniţiale;
* Decizia Etapei de încadrare;
* Anunţurile privind Decizia de încadrare a proiectului (după caz);
* Transmiterea “îndrumarului” privind definirea domeniului evaluării, după caz;
* Anunţurile publice privind dezbaterea publică, după caz;
* Lista cu observaţiile publicului şi soluţionarea problemelor semnalate (anexa nr. 15 din OM 135/2010), după caz;
* Anunţurile publice privind decizia de emitere a Acordului de Mediu, după caz;;
* Acordul de Mediu, după caz.
* Certificatul de urbanism
* Avizul de gospodărire ape (va fi emis la nivel de studiu de fezabilitate)

Raportul de Impact asupra Mediului va lua în considerare indicatorii de mediu propuşi prin Raportul de Mediu elaborat la nivelul POIM şi incluşi în declaraţia de mediu a POIM, în vederea monitorizării anuale a acestora.

### 3.2.5 Stabilirea obiectivelor, rezultatelor şi indicatorilor proiectului

Obiectivul general al proiectului va fi stabilit în directă corelare cu *Obiectivul specific 8.1/8.2.* şi cu acţiunea de finanţare, conform secţiunii 1.3., în conformitate cu indicaţiile din Anexa 1. Fiecărui obiectiv îi va fi atribuit un rezultat.

Rezultatele vor fi corelate cu rezultatul aşteptat la Obiectivul specific 8.1/8.2, respectiv:

* + *Capacitate crescută a sistemului de a prelua producţia de energie din resurse regenerabile în condiții de siguranță în SEN* (în cazul Obiectivului specific 8.1)
  + *Capacitate de transport a SNT crescută, inclusiv prin dezvoltarea conexiunilor cu sisteme din ţări vecine* (în cazul Obiectivului specific 8.2).

Toate obiectivele specifice vor fi asociate cu rezultate concrete şi vor fi cuantificate în indicatori.

### 3.2.6 Alte anexe la Cererea de finanțare

* **Declarație de angajament**
* **Declarație de eligibilitate**
* **Declarație privind conflictul de interese**
* **Pentru asigurarea cofinanţării proiectului**
* Documentul de aprobare a cofinanţării proiectului (Hotărâre/Decizie AGA / CA)
* **Pentru constituirea şi funcţionarea UIP/echipei de implementare a proiectului**
* Decizia privind înfiinţarea echipei de implementare a proiectului
* **Planul de informare și publicitate**
* **Indicatori de mediu**
* **Hartă indicând zona proiectului și date de geolocalizare**
* **Alte documente explicative necesare pentru susținerea anumitor elemente din proiect (identificate de solicitant sau de AM)**

## 3.3. Obiectivele proiectului

Obiectivul general al proiectului va fi stabilit în directă corelare cu obiectivul specific OS 8.1. OS 8.2. și cu acțiunea selectată spre finanțare, conform secțiunii 1.3.1, în conformitate cu indicațiile din Anexa 1.

Obiectivul va face referire la continuarea dezvoltării infrastructurii de transport al energiei, și va descrie modul în care proiectul contribuie la indicatorii de rezultat ai programului (secțiunile corespondente pentru B.4.1. și B 4.2. din Cererea de finanţare).

Toate obiectivele specifice, acolo unde sunt identificate, vor fi cuantificate în indicatori. Modul de stabilire a indicatorilor este prezentat în secțiunea 1.6.

## 3.4. Context și justificare

În secțiunile relevante, se vor prezenta următoarele informații (secțiunile corespondente B 3.1. și B 4.3. din Cererea de finanțare): conformitatea cu directivele aplicabile domeniului, regulamentele şi documentele strategice relevnte din sector, informaţii privind gradul de conformare în prezent a serviciilor vizate de proiect, modul în care proiectul va influența dezvoltarea socio-economică a zonei acoperite de proiect.

Pentru toate proiectele se vor prezenta următoarele tipuri de informații

* Contextul promovării proiectului;
* Situația existentă, problemele identificate care au generat promovarea proiectului, în relație cu obiectivele propuse, aspectele care vor fi abordate, instalațiile care urmează să fie construite etc.), o hartă care să indice zona proiectului, date de geolocalizare și principalele componente ale proiectului, însoțite de o estimare a costurilor individuale totale (fără defalcarea costurilor pe activități).

## 3.5. Sustenabilitate

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp). De asemenea, se va preciza modalitatea prin care proiectul va evalua/cuantifica şi estima impactul pe care îl au activităţile de diseminare/conştientizare, atât în perioada de implementare, cât şi după finalizarea proiectului.

În vederea asigurării sustenabilităţii, pentru conducte- instalaţiile, echipamentele şi dotările aferente acestora şi alte investiţii unde dreptul de proprietate nu este obligatoriu, pentru care la depunerea cererii de finanţare a fost depus Planul de amplasament vizat de OCPI pentru imobilele pe care se propune a se realiza investiţia, se va face dovada, după caz, până cel târziu la expirarea perioadei de implementare,cu privire la:

* *Respectarea procedurilor referitoare la accesul în teren conform legislaţiei speciale;*
* *Acordul proprietarilor asupra terenurilor private unde accesul se face conform prevederilor Codului civil şi/sau respectiv ale Legii energiei electrice şi a gazelor naturale nr. 123/2012, cu modificările şi completările ulterioare.*
* *Îndeplinirea procedurii privind notificarea titularilor dreptului de proprietate asupra terenurilor cu privire la accesul în teren (dacă este cazul)*
* *HCL privind accesul asupra terenurilor (dacă este cazul)*

## 3.6. Relevanță

În cadrul acestei secțiuni se vor completa informații legate de relevanța proiectului în raport cu următoarele aspecte:

* + Contribuția la SUERD și identificarea ariei prioritare din SUERD la care contribuie
  + Contribuția la Strategia Integrată de Dezvoltare Durabilă a Deltei Dunării
  + Corelările cu Strategia Națională de Gestionare a Deșeurilor 2014-2020.

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

## 3.7. Complementaritate

Informațiile care vor fi evaluate în capitolul complementaritate permit Autorității de Management atât evaluarea capacității solicitantului de a implementa proiecte, cât și posibila dublă finanțare.

Pentru această secțiune, solicitantul nu va completa informații suplimentare, decât dacă sunt prezentate proiecte complementare derulate de către alte entități. Acestea vor fi preluate din sistem, așa cum au fost introduse de către acesta la momentul înregistrării, în secțiunile privind Finanțările anterioare / Finanțările solicitate.

## 3.8. Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Fondurilor Europene.*

***Şanse egale:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cererea de finanţare va detalia modul în care legislaţia aplicabilă va fi respectată în selecţia membrilor UIP şi a experţilor implicaţi în implementarea proiectului, precum şi ulterior în activitatea întreprinderii. De asemenea, se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţarea unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, ca de exemplu:

* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia.
* Utilizarea de echipamente eficiente din punct de vedere energetic

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

## 3.9. Specializare inteligentă

Mediul şi schimbările climatice reprezintă domenii de specializare inteligentă pentru ciclul strategic 2014 - 2020, identificate pe baza potenţialului lor ştiinţific şi comercial, în urma unui amplu proces de consultare în cadrul Strategia Naţională de Cercetare, Dezvoltare şi Inovare 2014-2020. POIM încurajează utilizarea tehnologiilor de ultimă generaţie, rezultate în urma unor procese inovative şi de cercetare. Prin urmare, la secţiunea Specializare inteligentă se vor completa detalii privind modul în care proiectul promovează astfel de abordări inovative, după caz.

## 3.10. Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect, această persoană putând fi și persoană de contact, care să asigure schimbul permanent de informații cu Autoritatea de Management. Reprezentantul legal este persoana însărcinată cu semnarea tuturor documentelor care vor face obiectul schimbului de informații cu Autoritatea de Management.

În vederea implementării proiectelor beneficiarul trebuie să facă dovada existenței unității de implementare a proiectului (UIP).

**Managementul de proiect** poate fi realizat cu personal propriu sau mixt (personal propriu și externalizare). Personalul propriu al solicitantului implicat în managementul proiectului se va constitui în Unitatea de Implementare a Proiectului, prin decizie a managerului solicitantului. CV-urile personalului vor fi completate în MySMIS (câmpul resurse umane).

Unitatea de implementare a proiectului va fi, prin urmare:

* Constituită din personalul propriu numit în componența UIP-ului, ce trebuie să fie compus din minim 3 persoane (managerul de proiect, expert financiar, expert achiziții);
* Sprijinită, după caz, prin expertiză externă furnizată prin contracte de prestare servicii prin care sunt realizate activitățile aferente managementului proiectului.

Activitatea de management a proiectului include și expertiza tehnică necesară unei implementări la un nivel de calitate adecvat.

Informațiile privind managementul proiectului vor fi descrise la Capacitatea administrativă, tehnică și juridică a beneficiarului.

**Atenție!**

Autoritatea de Management își rezervă dreptul de a face vizite la fața locului în vederea stabilirii funcționalității unităților de implementare a proiectului

## 3.11. Elaborarea bugetului și categoriile de cheltuieli

În stabilirea bugetului proiectului se vor avea în vedere regulile de eligibilitate stabilite prin HG nr. 399/2015, categoriile de cheltuieli din Anexa 6 la Ghidul solicitantului, precum şi următoarele:

* Pentru justificarea bugetului propus, Cererea de finanțare va fi însoțită de documente justificative pentru fiecare tip de cost (contracte similare / oferte de preţ etc.).

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanţare.

Bugetul va fi prezentat defalcat după cum urmează, pe:

* activități (corelat cu C.1.)
* ani de implementare (secțiunea G.1.2 din Cererea de finanțare)
* amplasament/câmpuri de intervenție/formă de finanțare/tip teritoriu/activitate economica/ obiectiv tematic/mecanism aplicare teritorială (secțiunea B.2 din Cererea de finanțare).

**Capitolul 4. Procesul de evaluare și selecție**

**4.1. Descriere generală**

Având în vedere că prin Obiectivele specifice 8.1 şi 8.2 se finanțează proiecte pe baza unei liste de proiecte prioritare identificate în cadrul Programului Operațional Infrastructură Mare, cererea de propuneri de proiecte fiind cu depunere continuă, acestea nu sunt supuse unei selecții, ci doar procesului de evaluare, pe baza listei de proiecte prioritare.

Proiectele prioritare vor parcurge procedura de pregătire a portofoliului de proiecte. În cadrul acestei proceduri, AM POIM se va asigura că toate documentele necesare depunerii cererii de finanțare îndeplinesc condițiile de maturitate și calitate necesare pentru a intra în etapa de evaluare și selecție.

În procesul de pregătire a proiectelor, Autoritatea de Management va fi sprijinită de experții JASPERS. Când proiectul va avea gradul de maturitate și calitate acceptabil (conform criteriilor din grila de evaluare), AM POIM solicită beneficiarului depunerea proiectului în MySMIS2014 în vederea parcurgerii etapei de evaluare și selecție printr-o adresă care atestă gradul de maturitate.

După finalizarea procesului de evaluare, pentru proiectele care au îndeplinit punctajul minim necesar, AM POIM redactează nota de aprobare a proiectului.

După aprobarea de către AM POIM, proiectele majore aprobate de către AM POIM (dacă va fi cazul) vor fi transmise fie serviciilor Comisiei Europene (COM) prin sistemul electronic SFC2014, fie către organismul desemnat pentru realizarea unei evaluări independente - Independent Quality Review (IQR). Dacă se optează pentru utilizarea IQR, notificarea pentru proiectul major care se va transmite COM se va face conform Art. 102 din Regulamentul UE nr. 1303/2013. Transmiterea proiectului spre COM sau IQR se face de către AM POIM.

Eventualele documente suplimentare, altele decât cele menționate în prezentul ghid pot fi solicitate solicitantului pe întreg parcursul procesului de pregătire a proiectului sau de evaluare la nivelul COM/IQR.

### 4.1.1. Verificarea administrativă și a eligibilității cererilor de finanțare.

În cadrul acestei etape se vor verifica următoarele:

* Respectarea formatului standard al Cererii de finanţare şi includerea tuturor anexelor obligatorii;
* Modalitatea de completare a Cererii de finanţare;

Pentru verificarea conformităţii administrative şi de eligibilitate a Cererii de finanţare se utilizează un sistem de evaluare de tip DA/NU.

Verificarea eligibilităţii se realizează numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate. **Dacă proiectul nu îndeplineşte toate criteriile stabilite este respins.** În cazul respingerii proiectului, solicitantul va fi informat asupra motivelor respingerii.

Verificarea eligibilităţii presupune respectarea regulilor privind eligibilitatea solicitanţilor şi a proiectelor, verificarea fiind realizată conform criteriilor definite în Anexa 3. Grile de verificare şi evaluare a cererilor de finanţare la prezentul ghid.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare |

**Numai cererile de finanţare eligibile (care îndeplinesc toate criteriile din Anexa 3- Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.**

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

### 4.1.2. Evaluarea cererilor de finanţare

Evaluarea proiectelor se face după trei criterii:

* Criteriul 1-Relevanţa şi oportunitatea proiectului – maxim 20 puncte
* Criteriul 2- Maturitatea şi calitatea pregătirii proiectului – maxim 60 puncte
* Criteriul 3- Sustenabilitatea proiectului – maxim 20 puncte.

Fiecare criteriu este împărţit în subcriterii punctate corespunzător. Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv intre 0 și 100 de puncte. Dacă proiectul nu obţine punctajul minim alocat fiecărui criteriu (minim **8 puncte** pentru criteriul 1, **40 puncte** pentru criteriul 2 şi **12 puncte** pentru criteriul 3) va fi respins.

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 80 de puncte, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de maxim 60 de puncte, acesta va fi respins.

Proiectele care obțin 80 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante cu privire la transportul de energie în România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se vor evalua: coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli, trebuie să fie transparent şi coerent.

Evaluarea se va face conform Grilei de verificare şi evaluare a cererilor de finanţare din Anexa 3 la prezentul ghid.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare.   Etapa de clarificări descrisă mai sus se aplică evaluării realizate la nivelul AM POIM.  În cazul proiectelor majore (dacă este cazul), în etapa de evaluare a proiectului la nivelul Comisiei Europene / IQR, etapele de clarificări nu se supun regulilor de mai sus.   * Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului de pregătire sau de evaluare la nivelul COM/IQR. |

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înştiinţat în scris asupra motivelor respingerii.

## 4.2. Depunerea şi soluţionarea contestaţiilor

În situaţia în care solicitanţii sunt nemulţumiţi de repingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 10 zile lucrătoare de la comunicarea rezultatului la sediul Ministerul Fondurilor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție
* Semnătura reprezentantului legal;
* Data formulării contestaţiei;
* (după caz) Ştampila.

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisie

**Capitolul 5.contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului și contractul de finanțare și transmite solicitantului cele două exemplare ale contractului, în vederea semnării de către reprezentantul legal al beneficiarului.

Contractul de finanţare se semnează după obţinerea avizului Consiliului Concurenței pe proiectul de contract de finanțare, privind conformitatea, corectitudinea şi îndeplinirea obligaţiilor prevăzute de legislaţia europeană în acordarea ajutorului de stat ad-hoc exceptat de la notificare (*în cazul proiectelor cărora li se aplică regulile de ajutor de stat).*

În cazul în care este necesară notificarea ajutorului de stat către Comisia Europeană, contractul de finanţare între AM şi solicitantul de ajutor se va încheia după autorizarea ajutorului de stat de către Comisia Europeană (*în cazul proiectelor cărora li se aplică regulile de ajutor de stat*)

Pentru proiectele majore, contractul de finanțare poate fi semnat înainte sau după emiterea deciziei de către Comisia Europeană de aprobare a proiectului.

Solicitantul va încărca în MySMIS 2014 documentele solicitate*,*în funcţie de disponibilitatea sistemului electronic. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două exemplare de contract semnate şi ştampilate;

|  |
| --- |
| **ATENȚIE!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două/trei exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului. Contractul de finanțare va fi semnat de către reprezentanții AM POIM și reprezentantul legal al solicitantului, contractul de finanțare intrând în vigoare la data semnării ultimei părți semnatare.

Solicitantul are obligaţia de a semna şi ştampila, după caz, contractul pe fiecare pagină şi pe fiecare exemplar şi de a returna în termenul solicitat de AM POIM (5 zile de la data primirii documentului) cele două exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, AM POIM îşi rezervă dreptul de a respinge finanţarea CF.

Procedura de contractare poate diferi de cea descrisă în Ghidul Solicitantului, în corelare cu funcționalitățile MySMIS. Prin urmare, va fi comunicată ulerior beneficiarilor.

Versiunea aprobată a contractului de finanțare va fi publicată pe site-ul Ministerului Fondurilor Europene în conformitate cu cerințele prevăzute la art. 9, alin. 1, lit. c) din Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat *(în cazul în care finanțarea intră sub incidența ajutorului de stat*)

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea din instrumente structurale, pe o perioadă de 10 ani de la data acordării ajutorului de stat, în conformitate cu art. 12 din Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (*în cazul în care finanțarea intră sub incidența ajutorului de stat*).

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM. (*în cazul în care finanțarea nu intră sub incidența ajutorului de stat*).

# Anexe

#### Anexa 1 Model de Cerere de finanţare

#### Anexa 2.Fişa de control a Cererii de Finanţare și a Contractului

#### Anexa 3. Grila de verificare și evaluare a cererilor de finanțare

#### Anexa 4. Modele de declarații anexe la Cererea de finanțare

(Declarația de eligibilitate a solicitantului, declaraţie de angajament a solicitantului, declaraţie privind conflictul de interese, declarație privind eligibilitatea TVA aferente cheltuielilor, declarație privind conformitatea cu ajutorul de stat)

**Anexa 5a. Model orientativ al contractului de finanțare, pentru proiecte fără ajutor de stat**

#### Anexa 5b. Model orientativ al contractului de finanțare, pentru proiecte cu ajutor de stat

#### Anexa 6. Categorii de cheltuieli indicative pentru proiectele finanțate în cadrul OS 8.1. și OS 8.2

#### Anexa 7. Conformitatea cu punctul 2 din Grila analitică pentru infrastructura energetică privind monopolul natural (OS 8.1) / Conformitatea cu regulile de exceptare de la notificare a ajutorului de stat (OS 8.2)

#### Anexa 8. Indicatorii de mediu

#### Anexa 9. Lista de verificare politici europene/teme orizontale

1. http://ec.europa.eu/competition/state\_aid/modernisation/grid\_energy\_en.pdf [↑](#footnote-ref-1)